  Виталий Пронин Лагерьын пиналъёс психологен ужалозы, пӧртэм треннингъёсты ортчозы.Школаын дышетскисьёслэн шутэтскон вакытсы кутскиз ни. Удмурт лагерьёс но ужзэс мыто. 3-тӥ-8-тӥ пӧсьтолэзе Дэри шоръёзо школаын «Шудкар» лагерь орчтоз. Туэ удмурт нылпиослэн «Шундысиос» движенизы лагерез 4-сэ ортчытэ ни. Со Элькунысь 7-тӥ-11-тӥ классын дышетскисьёс понна радъяське. Отчы «Шунды» огазеяськонлэн но «Шундысиос» движенилэн мыло-кыдо ёзчиосыз люкасько. Оглом лагерь 25 адямиез пумиталоз. - Туэ, 9-тӥ калыккуспо «Окно в небо» фестивале пыриськыса, пиналъёсмы волонтёрлэн уженыз тодматскозы, - вера «Шундысиос» движенилэн кивалтӥсез Наталья Казакова, - дышетскозы но ужалозы но. Азьло аръёсы сямен ик соосты удмурт кылын аспӧртэм ужрадъёс но тунсыко пумиськонъёс возьмалозы.Озьы ик пиналъёс психологен ужалозы, пӧртэм треннингъёсты ортчозы. Лагере шедён понна куриськонъёс 24-тӥ инвожоозь кутӥсько. Куронъёсын пыр-почгес «Вконтакте» вотэсбамын «Шудкар» огинын (https://vk.com/shudkar) тодматскыны луэ. Мария Емельянова Туспуктэм: vk.com (Шудкар) Теги: Шудкар Шунды Шундысиос  